Petra Behle

**Petra Behle**, rođena 5. januara 1969. u Offenbachu na Maini, tada Zapadna Njemačka, kao Petra Schaaf je nekadašnja njemačka biatlonka, koja je isprva nastupala za biatlonski savez Zapadne Njemačke, a nakon ujedinjenja, za Njemački biatlonski savez. Olimpijska pobjednica je postala u štafetnoj utrci, te je devetostruka svjetska prvakinja. Po broju osvojenih medalja na Svjetskim prvenstvima je na trećem mestu iza Magdalene Neuner i Jelene Golovine.

## Karijera 
Nakon preseljanja sa porodicom u Mittenwald, sa osam godina počinje da se bavi skijanjem i to skijaškim trčanjem, a sa sedamnaest godina 1986. dolazi u skijaški školski internat u Willingenu, gdje je tadašnja trenerka Renate Schinze obučava za biatlon. Od tada nastupa za SC Willingen, a 1988. godine postaje najmlađa prvakinja Njemačke u biatlonu.

### Olimpijske igre 
Petra Behle je tri puta nastupila na Zimskim olimpijskim igrama: ZOI 1992, ZOI 1994 i ZOI 1998. Na prvom nastupu osvojila je srebrnu medalju u štafeti sa Uschi Disl i Antje Harvey sa zaostatkom od 23 sekunde za francuskom štafetom. 
U pojedinačnim disciplinama bolji rezultat joj je bio šesto mjesto u utrci sprinta na 7,5 km. U drugom nastupu dvije godine kasnije, ponovo je osvojila srebrnu medalju u štafeti sa Uschi Disl, Simone Greiner-Petter-Memm i Antje Harvey zaostavši gotovo četiri minute iza ruske štafete. Plasman u sprintu  je poboljšala zauzevši peto mjesto sa 25 sekundi zaostatka i sa dva promašaja kao i pobjednica Myriam Bédard. Tek na trećem nastupu u štafeti 1998. sa Uschi Disl, Martinom Zellner i Katrin Apel osvojila je jedinu zlatnu medalju, sa dva promašaja više nego ruska štafeta u sastavu Olga Melnik, Galina Kukljeva, Albina Ahatova i Olga Romasko, ali sa 12 sekundi prednosti.

### Svjetska prvenstva 
Behle je nastupila na dvanaest Svjetskih prvenstava od SP 1987. do SP 1998. Na prvom nastupu na SP 1987. u finskom Lahtiju, najbolji joj je plasman bilo 19-o mjesto u utrci sprinta. Na sljedećem prvenstvu u Chamonixu u utrci sprinta na 5&nbsp;km osvojila je prvu zlatnu medalju, bez promašaja i sa 14&nbsp;sekundi prednosti u odnosu na drugoplasiranu Evu Korpelu i 23&nbsp;s na trećeplasiranu Anne Elvebakk. Osvojila je ukupno devet zlatnih medalja, od čega tri u štafeti: na SP 1995. sa Uschi Disl, Antje Harvey i Simone Greiner-Petter-Memm i na SP 1996. i SP 1997. sa Uschi Disl, Katrin Apel i Simone Greiner-Petter-Memm. U timskim utrkama pobijedila je SP 1992. sa Petrom Bauer, Uschi Disl i Ingom Kesper; te na SP 1996. sa Uschi Disl, Simone Greiner-Petter-Memm i Katrin Apel. U pojedinačnim utrkama, osvojila je još zlatne medalje u pojedinačnoj utrci na 15&nbsp;km na SP 1989. pobjedivši Anne Elvebakk i Svjetlanu Pečorsku, SP 1991. i  na SP 1993.

### Svjetski kup 
Prvi nastup Petre Behle u Svjetskom kupu bio je u sezoni 1987/88, kada je u italijanskom Antholzu zauzela šesto mjesto u utrci sprinta na 5&nbsp; km. U ukupnom plasmanu je zauzelo četvrto mjesto, sa dva druga i jednim trećim mjestom, te ukupno osam plasmana među prvih deset. Sljedeće sezone u bugarskom Borovecu pobijedila je u štafeti sa Martinom Stede i Dorinom Pieper, što joj je bio i najbolji rezultat. I u narednim je sezonama (SK 1989/90 i SK 1990/91) pobjeđivala u ekipnim i štafetnim utrkama, a prvu zvaničnu pojedinačnu pobjedu ostvarila je 24. februara 1991. u utrci na 15&nbsp;km, u Lahtiju u sklopu Svjetskog prvenstva u biatlonu, čiji su se rezultati brojali za plasman u Svjetskom kupu, pobjedivši ubjedljivo bez promašaja sa gotovo dvije minute zaostatka Grete Ingeborg Nykkelmo i Ivu Škodrevu. Te je sezone završila na šestom mjestu sa 150 osvojenih bodova. Ukupno je pobijedila osam puta i to dva puta u utrkama na 15&nbsp;km i šest puta u utrkama sprinta na 7,5&nbsp;km. Najviše pobjeda ostvarila je u sezoni SK 1996/97. pobijedivši u tri utrke. Dva puta je bila treća u ukupnom plasmanu: SK 1991/92 sa 173 boda iza Anfise Rescove i Anne Briand; te u SK 1995/96. sa 191 bodom iza Emmanuelle Claret i Uschi Disl.

## Svjetska juniorska prvenstva 
## Njemačka prvenstva 
## Privatni život 
Petra Behle se 1994. udala za njemačkog skijača-trkača Jochena Behle, od kog se razvela 1999. godine, a od 30. januara 2009. je udata za partnera sa kojim živi od 2003. godine. Trenutno živi u Biebertalu. Počasna je pokroviteljica biciklističke utrke Tour der Hoffnung, od kojih se zarađenih sredstava potpomažu od raka oboljela djeca.  Za regionalne zasluge proglašena je počasnom ambasadoricom regije Mittelhessen. Za sportske zasluge nagrađena je 6. maja 2002 godine najvišom njemačkom sportskom nagradom Srebrni lovorov list ().

## Napomene 
## Reference 
## Vanjski linkovi 
* 
* 
* Zvanična banka podataka IBU-a
* vebsajt Petre Behle

Kategorija:Rođeni 1969.
Kategorija:Biografije, Offenbach am Main
Kategorija:Njemački biatlonci
Kategorija:Zapadnonjemački biatlonci
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Njemački olimpijci u biatlonu
Kategorija:Osvajači zlatne medalje na Olimpijskim igrama (Njemačka)
Kategorija:Osvajači srebrne medalje na Olimpijskim igrama (Njemačka)
Kategorija:Osvajači medalja na Zimskim olimpijskim igrama 1992.
Kategorija:Osvajači medalja na Zimskim olimpijskim igrama 1994.
Kategorija:Osvajači medalja na Zimskim olimpijskim igrama 1998.
Kategorija:Živi ljudi